25 ሓምለ 2020 ምንጪ ስእሊ, Getty Images/AFP ኣብ ኣመሪካ፡ ሲንጋፖሮያዊ ሰብኣይ ከም ስለያ ቻይና ኮይኑ ይስረሕ ከምዝነበረ ተኣሚኑ ክትብል ኣመሪካ ገሊጻ። እዚ ድማ ኣብ መንጎ ክልቲኣን ሃገራት ዝጸንሐ ምትፍናን ናብ ዝለዓለ ደረጃ ኣደይቡ ከምዘሎ ተገሊጹ። እዚ ጁን-ዊ-ዮ ተባሂሉ ዝፍለጥ ሰብኣይ፡ ኣብ ኣመሪካ ፖሎቲካዊ ኣማኻሪ ኮይኑ ሰነዳት ንስለያ ቻይና የመሓላልፍ ከምዝነበረ ሰብ-መዚ ኣመሪካ ሓቢሮም። ብካልእ ወገን፡ ካልእ ቻይናዊ ተመራማራ ምስ ሰራዊት ቻይና ምትእስሳር ኣለዎ ተባሂሉ ተኸሲሱ ኣብ ቀይዲ ኣትዩ ከምዘሎ ተገሊጹ። ቅድም ክብል፡ ቻይና፡ ኣብ ደቡባዊ ምዕራብ ከተማ ቼንግዱ ንዝርከብ ቆንስል ኣሜሪካ ክዕጾ ኣዚዛ ምንባራ ይፍለጥ። እቲ ስጉምቲ ግብረ መልሲ ናይቲ ኣሜሪካ ዝዓጸወቶ ኣብ ከተማ ሂዩስተን ዝርከብ ቆንስል ቻይና ምዃኑ ይግለጽ። ጸሓፊ ጉዳያት ወጻኢ ኣመሪካ ማይክ ፖምፕዮ ሃገሩ ዝወሰደቶ ስጉምቲ፡ ቻይና፡ ምህዞታት ኣመሪካ ትሰርቕ ብምሃላዋ ዘንቀሎ ምዃኑ ተዛሪቡ። ሚኒሰትሪ ጉዳያት ወጻኢ ቻይና "እቲ ቻይና ዝወሰደቶ ስጉምቲ ነቲ ኣሜሪካ ዝወሰደቶ ዘይምኹኑይን ኣንጻን ቻይና ዝቐንዐ ሐሶት" ክብል መሊሱ። ዩቫል ኖዋ ሃራሪ፡ ዓለምና ኣበይ ነይራ ሕጂኸ ናበይ ኣቢላ'ያ?
